

ΟϊςΐυινίιςηθςΙ 6γ 
νΑΡνΑΡίΑ ΖΑΟΗΑ( 
ϋβΐθ: 2018.04.ΜΠ 9:50:40 
ΕΕ5Τ 
Ρθ35θπ: 5ίβΠ8α ΡϋΡ 
(βΓπϋβΰΰβά) ■ 

ΙοοΒϋοη: Α0τβ|5, ΕΙΙίπϊΚο 
Τ γρο9Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


14467 


17 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1318 


ΑΠΟΦΑΣΕΙΣ 

Αριθμ. 40414/ΕΥΘΥ 30 7 

Αντικατάσταση της υπ' αριθ. 67107/ΕΥΘΥ650 
(ΦΕΚ Β' 1988/01.07.2016) Κοινής Απόφασης των 
Υπουργών Εσωτερικών και Διοικητικής Ανασυ¬ 
γκρότησης - Οικονομίας, Ανάπτυξης και Τουρι¬ 
σμού - Οικονομικών - Υποδομών Μεταφορών 
και Δικτύων: «Αναδιάρθρωση, Μετονομασία της 
Ειδικής Υπηρεσίας Διαχείρισης του ΕΠ Ψηφιακή 
Σύγκλιση 2007-2013 σε «Επιτελική Δομή ΕΣΠΑ 
Υπουργείου Υποδομών, Μεταφορών και Δικτύ¬ 
ων, Τομέα Τεχνολογιών Πληροφορικής και Επι¬ 
κοινωνιών» και αντικατάσταση των υπ' αριθμ. 
151.606/ΨΣ2482-Δ/6.5.2014 (ΦΕΚ Β' 1290) και 
υπ'αριθμ. 330/ΔΙΟΕ7/5.1.2001 (ΦΕΚΒ' 109) απο¬ 
φάσεων, όπως ισχύουν» όπως ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΨΗΦΙΑΚΗΣ ΠΟΛΙΤΙΚΗΣ ΤΗΛΕΠΙΚΟΙΝΩΝΙΩΝ 
ΚΑΙ ΕΝΗΜΕΡΩΣΗΣ- ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1 .Το ν. 4314/2014 (ΦΕΚ Α' 265) σχετικά με τη διαχείρι¬ 
ση, τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020 και 
λοιπές διατάξεις ως εκάστοτε ισχύει και ειδικότερα τα 
άρθρα 16,17, 53 παρ. 1 και 58 παρ. 3 αυτού. 

2. Το ν. 3614/2007 (ΦΕΚ Α' 267) «Διαχείριση, έλεγχος 
και εφαρμογή αναπτυξιακών παρεμβάσεων για την προ¬ 
γραμματική περίοδο 2007-2013», όπως τροποποιήθηκε 
και ισχύει. 

3. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 2013 
περί καθορισμού κοινών διατάξεων για το Ευρωπαϊκό 
Ταμείο Περιφερειακής Ανάπτυξης, το Ευρωπαϊκό Κοινω¬ 
νικό Ταμείο, το Ταμείο Συνοχής, το Ευρωπαϊκό Γεωργικό 
Ταμείο Αγροτικής Ανάπτυξης και το Ευρωπαϊκό Ταμείο 
θάλασσας και Αλιείας και περί καθορισμού γενικών διατά- 
ξεωνγιατο ΕυρωπαϊκόΤαμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής και 
το Ευρωπαϊκό Ταμείο Θάλασσας και Αλιείας και για την 
κατάργηση του κανονισμού (ΕΚ) αριθ. 1083/2006. 


4. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε για 
το άρθρο πρώτο του π.δ. 63/2005 (ΦΕΚ Α' 98). 

5. Το π.δ. 123/2016 (ΦΕΚ 208/Α/4.11.2016) «Ανασύστα¬ 
ση και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών και Μεταφορών και Δικτύων». 

6. Το π.δ. 125/2016 (ΦΕΚ 210/Α/05.11.2016) «Διορισμός 
Υπουργών, Αναπληρωτών Υπουργών και Υφυπουργών». 

7. Την υπ' αριθ. Υ197 απόφαση του πρωθυπουργού 
(ΦΕΚ Β' 3722/17-11 -2016) περί ανάθεσης αρμοδιοτήτων 
στον Αναπληρωτή Υπουργό Οικονομίας και Ανάπτυξης, 
Α. Χαρίτση. 

9. Τη με αριθ. υπ' αριθμ. 67107/ΕΥΘΥ 650/24.06.2016 
(ΦΕΚ Β' 1988) κοινή υπουργική απόφαση με τίτλο «Ανα¬ 
διάρθρωση, Μετονομασία της Ειδικής Υπηρεσίας Δια¬ 
χείρισης του ΕΠ Ψηφιακή Σύγκλιση 2007-2013 σε «Επι¬ 
τελική Δομή ΕΣΠΑ Υπουργείου Υποδομών, Μεταφορών 
και Δικτύων, Τομέα Τεχνολογιών Πληροφορικής και Επι¬ 
κοινωνιών» και αντικατάσταση των υπ' αριθμ. 151.606/ 
ΨΣ2482- Δ/6.5.2014 (ΦΕΚ Β' 1290) και υπ'αριθμ. 330/ 
ΔΙΟΕ7/5.1.2001 (ΦΕΚΒ' 109) αποφάσεων, όπως ισχύουν.». 

10. Τη με αριθμ. 330/ΔΙΟΕ7/5.1.2001 (ΦΕΚ Β' 109) από¬ 
φαση του Υπουργού Εθνικής Οικονομίας με τίτλο «Κα¬ 
θορισμός των τυπικών και ουσιαστικών προσόντων του 
προσωπικού που μετακινείται ή αποσπάται στην Υπη¬ 
ρεσία Διαχείρισης του ΕΠ Κοινωνία της Πληροφορίας», 
όπως έχει τροποποιηθεί και ισχύει. 

11 .Τον ν. 4443/2016 (ΦΕΚ 232/τ.Α'/09.12.2016), άρθρο 
72, παρ. 4, σύμφωνα με τις διατάξεις του οποίου η Υπη¬ 
ρεσία μετονομάζεται σε «Επιτελική Δομή ΕΣΠΑ Τομέα 
Τεχνολογίας, Πληροφορικής και Επικοινωνιών» και από 
1.4.2017 υπάγεται στο Υπουργείο Ψηφιακής Πολιτικής, 
Τηλεπικοινωνιών και Ενημέρωσης». 

12. Τη με αριθμ. 90/05-03-2018 πρόταση του Γενικού 
Γραμματέα του Υπουργείου Ψηφιακής Πολιτικής, Τηλε¬ 
πικοινωνιών και Ενημέρωσης. 

13. Την από 16/03/2018 εισήγηση - ενημερωτικό ση¬ 
μείωμα του Γενικού Γραμματέα Δημοσίων Επενδύσεων 
και ΕΣΠΑ. 

14. Το γεγονός ότι από την παρούσα προκαλείται 
πρόσθετη δαπάνη σε βάρος του Προγράμματος Δημο¬ 
σίων Επενδύσεων (2015ΣΕ51910000), ύψους 2.610,00 
ευρώ για το τρέχον οικονομικό έτος και 3.480,00 ευρώ 
για καθένα από τα επόμενα οικονομικά έτη, αποφα¬ 
σίζουμε: 

Την αντικατάσταση υπ'αριθ. 67107/ΕΥΘΥ650 (ΦΕΚ 
Β' 1988/01.07.2016) κοινής απόφασης των Υπουργών 
Εσωτερικών και Διοικητικής Ανασυγκρότησης - Οικο¬ 
νομίας, Ανάπτυξης και Τουρισμού - Οικονομικών - Υπο¬ 
δομών Μεταφορών και Δικτύων: «Αναδιάρθρωση, Με- 
τονομασία της Ειδικής Υπηρεσίας Διαχείρισης του ΕΠ 
Ψηφιακή Σύγκλιση 2007-2013 σε «Επιτελική Δομή ΕΣΠΑ 
Υπουργείου Υποδομών, Μεταφορών και Δικτύων, Τομέα 
Τεχνολογιών Πληροφορικής και Επικοινωνιών» και αντι¬ 
κατάσταση των υπ'αριθμ. 151.606/ΨΣ2482-Δ/6.5.2014 
(ΦΕΚ Β' 1290) και υπ'αριθμ. 330/ΔΙΟΕ7/5.1.2001 (ΦΕΚΒ' 
109) αποφάσεων, όπως ισχύουν», ως ακολούθως: 

Άρθρο 1 

Σύσταση και αποστολή της Επιτελικής Δομής 
ΕΣΠΑ, Τομέα Τεχνολογιών Πληροφορικής 
και Επικοινωνιών 

1. Η Επιτελική Δομή ΕΣΠΑΤομέαΤεχνολογιών Πληρο¬ 
φορικής και Επικοινωνιών (εφεξής ΕΔΟΤΠΕ) έχει ως απο¬ 
στολή τα οριζόμενα στο άρθρο 16 του ν. 4314/2014 για 
τον τομέα Τεχνολογίες Πληροφορικής και Επικοινωνιών 
(εφ'εξήςΤΠΕ) του ΥΠΨΗΠΤΕ, την οποία ασκεί σύμφωνα 
με την αρχή της χρηστής δημοσιονομικής διαχείρισης 
και τις αρμοδιότητες που καθορίζονται στην παρούσα 
δυνάμει του άρθρου 17 του ν. 4314/2014, επιπροσθέτως 
των ενεργειών που προκύπτουν ως απόρροια των αρμο¬ 
διοτήτων της στο πλαίσιο της προγραμματικής περιόδου 
2007-2013. Σκοπός της ΕΔΟΤΠΕ είναι η υποστήριξη του 
Υπουργείου, των Γενικών και Ειδικών Γραμματειών του 
καθώς και των φορέων που εποπτεύονται από αυτό στον 
τομέα ΤΠΕ (α) στον σχεδίασμά των πολιτικών του, στον 
προγραμματισμό, την εξειδίκευση, την προετοιμασία 
και την υλοποίηση και παρακολούθηση Δράσεων που 
χρηματοδοτούνται: από τα Ευρωπαϊκά Διαρθρωτικά 
και Επενδυτικά Ταμεία (ΕΔΕΤ) μέσω των Επιχειρησια¬ 
κών Προγραμμάτων του ΕΣΠΑ (ΕΠ/ΕΣΠΑ) 2014-2020 και 
άλλων συγχρηματοδοτούμενων προγραμμάτων/χρη- 
ματοδοτικών εργαλείων, αλλά και οποιονδήποτε άλλων 
χρηματοδοτικών πηγών και (β) στην ενίσχυση της διοι¬ 
κητικής ικανότητας των υπηρεσιών του σε σχέση με τα 
Επιχειρησιακά Προγράμματα του ΕΣΠΑ (ΕΠ/ΕΣΠΑ). Για 
το σκοπό αυτό η ΕΔΟΤΠΕ συνεργάζεται, υποστηρίζει και 
συνδράμει τις Γενικές Γραμματείες και τους φορείς του 
Υπουργείου στην εκτέλεση της αποστολής τους. 

2. Η ΕΔΟΤΠΕ υπάγεται απ' ευθείας στον Υπουργό Ψη¬ 
φιακής Πολιτικής, Τηλεπικοινωνιών και Ενημέρωσης. 

3. Επιπλέον η ΕΔΟΤΠΕ δύναται να ασκεί αρμοδιότητες 
που της εκχωρούνται ως Ενδιάμεσος Φορέας (ΕΦ) της 
προγραμματικής περιόδου 2014-2020, σύμφωνα με την 
εκάστοτε Απόφαση Ορισμού ΕΦ. 


Άρθρο 2 

Διάρθρωση της ΕΔΟΤΠΕ 

1. Η ΕΔΟΤΠΕ διαρθρώνεται σε τέσσερις [4] Μονάδες, 
ως εξής: 

Μονάδα Α: Επιχειρησιακού Σχεδιασμού, Σχεδιασμού 
και Εξειδίκευσης Δράσεων και Αξιολόγησης Πράξεων 

Μονάδα Β: Υποστήριξης Ένταξης και Υλοποίησης Δρά¬ 
σεων ΤομέαΤΠΕ 

Μονάδα Γ: Οργάνωσης και Διοικητικής Υποστήριξης 

Μονάδα Δ: Παρακολούθησης και Διαχείρισης Πράξε¬ 
ων ΕνισχύσεωνΤομέαΤΠΕ 

2. Κατά την άσκηση των αρμοδιοτήτων, τις οποίες ανα¬ 
λαμβάνει καθεμιά από τις Μονάδες, και προκειμένου 
να επιτευχθεί ο καλύτερος συντονισμός στην παρακο¬ 
λούθηση της υλοποίησης του Επιχειρησιακού Σχεδίου 
του τομέα ΤΠΕ και στην υποστήριξη των υπηρεσιών και 
των εποπτευομένων φορέων του ΥΠΨΗΠΤΕ, η ΕΔΟΤΠΕ 
δύναται να συγκροτεί, με απόφαση του Προϊσταμένου 
της, ομάδα ή ομάδες εργασίας (χωρίς αμοιβή) από τα 
στελέχη των Μονάδων της, για οριζόντια θέματα αρ- 
μοδιότητάς της. Στις ως άνω ομάδες είναι δυνατόν να 
μετέχουν και υπάλληλοι που υπηρετούν σε άλλες υπη¬ 
ρεσίες ή φορείς του Υπουργείου, καθώς και εξωτερικοί 
εμπειρογνώμονες. 

Άρθρο 3 

Αρμοδιότητες Μονάδων της ΕΔΟΤΠΕ 

Οι αρμοδιότητες της ΕΔΟΤΠΕ κατανέμονται μεταξύ 
των Μονάδων της ως εξής: 

I. Η Μονάδα Α - Επιχειρησιακού Σχεδιασμού ΕΣΠΑ 
2014-2020, Σχεδιασμού και Εξειδίκευσης Δράσεων και 
Αξιολόγησης Πράξεων, είναι υπεύθυνη για τα ακόλουθα: 

Α. Αρμοδιότητες Σχεδιασμού και Εξειδίκευσης Δρά¬ 
σεων και Συνολικής Παρακολούθησης 

1. Παρακολουθεί την πρόοδο και την εξέλιξη των Επι¬ 
χειρησιακών Προγραμμάτων του ΕΣΠΑ 2014-2020 και 
άλλων συγχρηματοδοτούμενων προγραμμάτων/χρη- 
ματοδοτικών εργαλείων, προκειμένου να εντοπίσει και 
εξασφαλίσει τη χρηματοδότηση Δράσεων, που σχετίζο¬ 
νται με τον τομέα ΤΠΕ του ΥΠΨΗΠΤΕ. 

2. Παρακολουθεί τις εθνικές και διεθνείς εξελίξεις των 
πολιτικών του ΥΠΨΗΠΤΕ στον τομέα ΤΠΕ σε σχέση με 
το ΕΣΠΑ 2014-2020 και άλλα συγχρηματοδοτούμενα 
προγράμματα/χρηματοδοτικά εργαλεία, καθώς και το 
σχετικό εθνικό και κοινοτικό νομοθετικό και κανονιστικό 
πλαίσιο. 

Συμμετέχει σε τεχνικές συναντήσεις των Εθνικών Αρ¬ 
χών με την ΕΕ για την παρακολούθηση της προόδου 
θεμάτων που αφορούν την εφαρμογή των τομεακών 
αυτών πολιτικών. Ενημερώνει τις άλλες Μονάδες, όπου 
τούτο κρίνεται απαραίτητο και συνεργάζεται με τη Μο¬ 
νάδα Γ για την τήρηση των σχετικών αρχείων. 

3. Συνεργάζεται με τις άλλες Μονάδες της ΕΔΟΤΠΕ, τις 
εκάστοτε αρμόδιες υπηρεσίες και τους εποπτευόμενους 
φορείς του ΥΠΨΗΠΤΕ στον τομέα ΤΠΕ, καθώς και τους 
κατά περίπτωση κοινωνικούς εταίρους, τους οποίους 
και συντονίζει για το σχεδίασμά και την εξειδίκευση 
των σχετικών πολιτικών, την αποτύπωση και ιεράρχη¬ 
ση των αναγκών τους και τη σύνταξη Επιχειρησιακού 

Σχεδίου του τομέα ΤΠΕ, υπάτην προοπτική υλοποίησης 
Δράσεων μέσω των ΕΠ/ΕΣΠΑ 2014-2020 και άλλων συγ- 
χρηματοδοτούμενων προγραμμάτων/χρηματοδοτικών 
εργαλείων. 

Επιμελείται ώστε η σύνταξη του Επιχειρησιακού Σχεδί¬ 
ου του τομέα ΤΠΕ να συνάδει με τον εθνικό στρατηγικό 
σχεδίασμά για τις Ψηφιακές Τεχνολογίες και να εντάσ¬ 
σεται στο συνολικό στρατηγικό σχεδίασμά του ΥΠΨΗ- 
ΠΤΕ. Υποβάλλει το Επιχειρησιακό Σχέδιο για έγκριση 
στον Υπουργό Ψηφιακής Πολιτικής, Τηλεπικοινωνιών 
και Ενημέρωσης, και υποστηρίζει το Υπουργείο στην 
παρακολούθηση της υλοποίησης του και κατά την τυχόν 
αναθεώρησή του. 

4. Διατυπώνει προτάσεις και συμμετέχει στην εξειδί- 
κευση των Αξόνων Προτεραιότητας ή των Ειδικών Στό¬ 
χων ή των Κατηγοριών Δράσης των ΕΠ/ΕΣΠΑ 2014-2020 
για την εφαρμογή των πολιτικών του ΥΠΨΗΠΤΕ στον 
τομέα ΤΠΕ, καθώς και στην τροποποίηση ή αναθεώρη¬ 
ση αυτών. Για το σκοπό αυτό, υποβάλλει τις σχετικές 
προτάσεις της στις εκάστοτε αρμόδιες Διαχειριστικές 
Αρχές και συνεργάζεται με αυτές για τη διαμόρφωση της 
εξειδίκευσηςτων ΕΠ/ΕΣΠΑ 2014-2020, σύμφωνα με τα 
οριζόμενα στο άρθρο 19 του ν. 4314/2014 και τις οδηγίες 
της Εθνικής Αρχής Συντονισμού. 

5. Διατυπώνει προτάσεις και συμμετέχει, σε συνεργα¬ 
σία με την εκάστοτε αρμόδια Διαχειριστική Αρχή, στη 
διαμόρφωση του περιεχομένου των Προσκλήσεων για 
Δράσεις που εμπίπτουν στις πολιτικές του τομέα ΤΠΕ 
του ΥΠΨΗΠΤΕ και των εποπτευόμενων φορέων του, 
προκειμένου να δημοσιοποιηθούν από την αντίστοιχη 
Διαχειριστική Αρχή. Παρακολουθεί τα αποτελέσματα 
υλοποίησης των αντίστοιχων Προσκλήσεων με βάση την 
ενημέρωση που λαμβάνει από τις Διαχειριστικές Αρχές 
και τις αναφορές του Ολοκληρωμένου Πληροφοριακού 
Συστήματος ΕΣΠΑ 2014-2020. 

6. Παρακολουθεί τη συνολική πρόοδο υλοποίησης του 
Επιχειρησιακού Σχεδίου του τομέα ΤΠΕ, συνεργαζόμενη με 
τις εκάστοτε αρμόδιες Διαχειριστικές Αρχές για την υιοθέτη¬ 
ση μέτρων αντιμετώπισηςπροβλημάτων, όπου απαιτείται. 

Παρακολουθεί επίσης την πρόοδο επίτευξης των 
δεικτών των πράξεων, που εναρμονίζονται με το Επι¬ 
χειρησιακό Σχέδιο και συμβάλλουν στους στόχους του 
αντίστοιχου ΕΠ/ΕΣΠΑ 2014-2020 και συντάσσει σε συ¬ 
νεργασία με τη Μονάδα Β περιοδικές εκθέσεις προόδου, 
στις οποίες περιλαμβάνονται και μέτρα αντιμετώπισης 
τυχόν προβλημάτων. Υποβάλλει τις εκθέσεις προόδου 
στον Υπουργό Ψηφιακής Πολιτικής,Τηλεπικοινωνιών και 
Ενημέρωσης και τις κοινοποιεί στην εκάστοτε αρμόδια 
Διαχειριστική Αρχή, καθώς και στην αρμόδια υπηρεσία 
του ΥΠΨΗΠΤΕ. 

7. Υποστηρίζει τις Υπηρεσίες και τους εποπτευόμενους 
φορείςτου ΥΠΨΗΠΤΕ, κατά το σχεδίασμά των Δράσεων 
που εναρμονίζονται με το Επιχειρησιακό Σχέδιο του το¬ 
μέα Τεχνολογίες Πληροφορικής και Επικοινωνιών του 
ΥΠΨΗΠΤΕ σε σχέση με το ΕΣΠΑ 2014-2020 και τα άλλα 
συγχρηματοδοτούμενα προγράμματα/χρηματοδοτικά 
εργαλεία. 

Στο πλαίσιο αυτό, σχεδιάζει και εισηγείται τις προδια¬ 
γραφές, τις απαιτήσεις ωρίμανσης και το χρονοδιάγραμ¬ 


μα ενεργειών για τις απαιτούμενες προϋποθέσεις υλο¬ 
ποίησης των Δράσεων του τομέα ΤΠΕ που προωθούνται 
προς υλοποίηση στο πλαίσιο των ΕΠ/ΕΣΠΑ 2014-2020 
και των άλλων χρηματοδοτικών εργαλείων. 

Υποστηρίζει τις Γενικές Γραμματείες του Υπουργείου, 
σε θέματα που αφορούν στην Ψηφιακή Στρατηγική και 
την Στρατηγική Τηλεπικοινωνιών και συνδέονται με συγ¬ 
χρηματοδοτούμενα προγράμματα. 

8. Εισηγείται στον Υπουργό Ψηφιακής ΠολιτικήςΤηλε- 
πικοινωνιών και Ενημέρωσης, για προώθηση αρμοδίως, 
προτάσεις για τη διαμόρφωση του απαραίτητου νομο¬ 
θετικού και κανονιστικού πλαισίου για την υλοποίηση 
των Δράσεων του Επιχειρησιακού Σχεδίου του τομέα 
Τεχνολογίες Πληροφορικής και Επικοινωνιών, σε συνερ¬ 
γασία με τις άλλες Μονάδες της ΕΔΟΤΠΕ. 

9. Συντονίζει και μεριμνά για την εφαρμογή όλων των 
ενεργειών που απαιτούνται για την ωρίμανση εν δυνάμει 
επιλέξιμων Δράσεων στον τομέα ΤΠΕ, στο πλαίσιο των 
εκάστοτε σχετικών Προσκλήσεων, τα οποία η Μονάδα 
Β θα αναλάβει με την ιδιότητα του Δικαιούχου. 

10. Συντονίζει και υποστηρίζει τις Υπηρεσίες και τους 
εποπτευόμενους φορείςτου ΥΠΨΗΠΤΕ, στην ωρίμανση 
εν δυνάμει επιλέξιμων Δράσεων στον τομέα ΤΠΕ, στο 
πλαίσιο των εκάστοτε σχετικών Προσκλήσεων. 

11. Συντονίζει και μεριμνά για την αντιμετώπιση όλων 
των θεμάτων κρατικών ενισχύσεων και χρηματοδοτικών 
εργαλείων καθώς και την επικοινωνία, υποβολή και πα¬ 
ρακολούθηση των καθεστώτων ενίσχυσης. 

12. Διαμορφώνει και εισηγείται την εφαρμογή των κα¬ 
ταλλήλων μεθόδων και διαδικασιών για την παρακολού¬ 
θηση της εφαρμογής των πολιτικών που αποφασίζονται 
στον Τομέα ΤΠΕ που υλοποιούνται με τη συγχρηματο- 
δότηση ΕΠ/ΕΣΠΑ 2014-2020 και άλλων συγχρηματοδο- 
τούμενων προγραμμάτων/χρηματοδοτικών εργαλείων. 

13. Παρακολουθεί και αξιολογεί τα αποτελέσματα 
της εφαρμογής των πολιτικών αυτών και υποστηρίζει 
τις αρμόδιες Διαχειριστικές Αρχές στη διατύπωση ει¬ 
σηγήσεων για τη βελτίωση τους και το συντονισμό της 
εφαρμογής των εγκεκριμένων πολιτικών στον Τομέα 
ΤΠΕ που υλοποιούνται με τη συγχρηματοδότηση ΕΠ/ 
ΕΣΠΑ 2014-2020 και άλλων συγχρηματοδοτούμενων 
προγραμμάτων/χρηματοδοτικών εργαλείων. 

14. Συνδράμει τις αρμόδιες Διαχειριστικές Αρχές στην 
εκπόνηση εισηγήσεων για τη σκοπιμότητα και τις προ¬ 
τεραιότητες εκτέλεσης έργων και δράσεων στον τομέα 
ΤΠΕ, στο πλαίσιο των εγκεκριμένων πολιτικών και με 
τη συγχρηματοδότηση ΕΠ/ΕΣΠΑ 2014-2020 και άλλων 
συγχρηματοδοτούμενων προγραμμάτων/χρηματοδο- 
τικών εργαλείων. 

15. Προδιαγράφει, εισηγείται σχετικά με τη σκοπιμό¬ 
τητα και μεριμνά για την εκπόνηση μελετών, ερευνών 
και εμπειρογνωμοσύνων σε θέματα ΤΠΕ. 

16. Συνεργάζεται με τις αρμόδιες Διαχειριστικές Αρχές, 
την Εθνική Αρχή Συντονισμού και την Αρχή Πιστοποίησης, 
παρέχοντάς τους όλες τις απαιτούμενες πληροφορίες. 

Β. Αρμοδιότητες Αξιολόγησης και Ένταξης Πράξεων 
ως ΕΦ 

1. Προετοιμάζει σε συνεργασία με τη Μονάδα Δ, υπό 
το συντονισμό των αρμόδιων υπηρεσιών, το κανονιστι- 

κό πλαίσιο εφαρμογής για τις κατηγορίες δράσεων του 
τομέα ΤΠΕ που συγχρηματοδοτούνται από τα ΕΠ/ΕΣΠΑ 
2014-2020 και άλλα συγχρηματοδοτούμενα προγράμμα- 
τα/χρηματοδοτικά εργαλεία. Στο πλαίσιο αυτό επεξερ¬ 
γάζεται, υπό το συντονισμό των αρμόδιων υπηρεσιών, 
και εισηγείται προς έγκριση στην αρμόδια διαχειριστική 
αρχή για τις κατηγορίες πράξεων που διαχειρίζεται εξει- 
δικευμένα και αναλυτικά κριτήρια επιλογής και ένταξης 
των πράξεων στο αντίστοιχο επιχειρησιακό πρόγραμμα. 

2. Μεριμνά για την κοινοποίηση στην αρμόδια διαχει¬ 
ριστική αρχή, των προσκλήσεων/προκηρύξεων για την 
υποβολή αιτήσεων χρηματοδότησης/επιχορήγησης/ 
επενδυτικών σχεδίων από το επιχειρησιακό πρόγραμμα, 
για την κατάλληλη ενσωμάτωση τυχόν επισημάνσεώντης. 

3. Εκδίδει τις προσκλήσεις/προκηρύξεις των κατηγο¬ 
ριών πράξεων που διαχειρίζεται για την υποβολή προ¬ 
τάσεων από τους δυνητικούς δικαιούχους και παρέχει 
σαφείς και λεπτομερείς πληροφορίες σύμφωνα με όσα 
προβλέπονται στο ΣΔΕ. 

4. Συντονίζει τη συγγραφή και την τροποποίηση των 
οδηγών εφαρμογής, στην οποία συμμετέχουν από κοι¬ 
νού με τις Μονάδες Β και Δ. Εισηγείται την έγκριση των 
οδηγών εφαρμογής δράσεων σύμφωνα με τα οριζόμενα 
στην απόφαση εκχώρησης. 

5. Συγκεντρώνει και ελέγχει την πληρότητα όλων των 
προτάσεων που υποβάλλονται, οι οποίες και αρχειοθε¬ 
τούνται. 

6. Αξιολογεί τις προτάσεις που υποβάλλονται σύμφω¬ 
να με τα εγκεκριμένα αναλυτικά κριτήρια επιλογής και 
ένταξης των πράξεων. 

7. Εισηγείται στον τελικό υπογράφοντα σύμφωνα με 
τα οριζόμενα στην απόφαση εκχώρησης την έκδοση 
των αποφάσεων ένταξης των πράξεων στις δράσεις και 
άξονες προτεραιότητας των επιχειρησιακών προγραμ¬ 
μάτων και τη δημοσιοποίηση των σχετικών αποφάσεων 
στις ιστοσελίδες των αρμόδιων διαχειριστικών αρχών και 
την έκδοση τροποποίησης των αποφάσεων ένταξης ή 
ανάκλησής τους. 

8. Συνεργάζεται με τις άλλες Μονάδες της υπηρεσίας 
και την αρμόδια υπηρεσία του Υπουργείου ή του Φορέα 
Χρηματοδότησης για την κατάρτιση του Ετήσιου Προ¬ 
γράμματος Δημοσίων Επενδύσεων και υποβάλλει τις 
προτάσεις της στην αρμόδια υπηρεσία του Υπουργείου 
ή του Φορέα Χρηματοδότησης. 

9. Καταχωρεί τα απαιτούμενα από το Σύστημα Διαχεί¬ 
ρισης και Ελέγχου [ΣΔΕ] στοιχεία στο Ολοκληρωμένο 
Πληροφοριακό Σύστημα [ΟΠΣ] και έχει την ευθύνη για 
την ακρίβεια, την ποιότητα και πληρότητα των στοιχείων 
που καταχωρεί. 

10. Έχει την ευθύνη για την έγκαιρη συλλογή στοιχείων 
που συνδέονται με τους δείκτες και το πλαίσιο επίδοσης 
για τις πράξεις που διαχειρίζεται, καθώς και για τη δια¬ 
σφάλιση της πληρότητας και ποιότητάς τους. Συνεργάζε¬ 
ται με τη ΔΑ και την Εθνική Αρχή Συντονισμού [ΕΑΣ] για 
την εφαρμογή των ρυθμίσεων του ενιαίου συστήματος 
παρακολούθησης των δεικτών, όπως κάθε φορά ισχύει. 

11. Διασφαλίζει τη συλλογή και έγκαιρη καταχώριση 
στο ΟΠΣ των απαραίτητων δεδομένων που αφορούν 


διαδικασίες αρμοδιότητάς της και έχει την ευθύνη για 
την ακρίβεια, την ποιότητα και πληρότητα των στοιχείων 
που καταχωρούνται στο ΟΠΣ. 

12. Συντάσσει τις αναγκαίες αναφορές που ζητούνται 
από τις αρμόδιες Διαχειριστικές Αρχές για την υποβο¬ 
λή των ετήσιων και τελικών εκθέσεων εκτέλεσης, την 
προετοιμασία της ετήσιας εξέτασης των επιχειρησιακών 
προγραμμάτων, την προετοιμασία των συνεδριάσεων 
της Επιτροπής Παρακολούθησης του επιχειρησιακού 
προγράμματος και μεριμνά ώστε να αξιοποιηθούν τα 
συμπεράσματα της αξιολόγησης των επιχειρησιακών 
προγραμμάτων. 

13. Εκδίδει όλα τα απαραίτητα έγγραφα και αποφά¬ 
σεις που προβλέπονται από το σύστημα διαχείρισης και 
ελέγχου. 

14. Έχει την ευθύνη τήρησης αρχείων αντίστοιχων των 
θεμάτων αρμοδιοτήτων της. Τα αρχεία δύνανται να τη¬ 
ρούνται ηλεκτρονικά. 

15. Οι παραπάνω αρμοδιότητες ασκούνται αναλογικά 
και στην περίπτωση έργων/δράσεων που χρηματοδο¬ 
τούνται από αμιγώς εθνικούς πόρους. 

II. Η Μονάδα Β-Υποστήριξης Ένταξης και Υλοποίησης 
ΔράσεωνΤομέαΤΠΕ είναι υπεύθυνη για τα ακόλουθα: 

1. Συνεργάζεται με τη Μονάδα Α, για την εφαρμογή 
όλων των ενεργειών που απαιτούνται για την ωρίμαν- 
ση Δράσεων στον τομέα ΤΠΕ τα οποία η Μονάδα Β θα 
αναλάβει με την ιδιότητα του Δικαιούχου. 

2. Παρέχει προς τις αρμόδιες Διαχειριστικές Αρχές όλες 
τις απαραίτητες πληροφορίες και μεριμνά για την υποβο¬ 
λή των εντύπων και εγγράφων που είναι αναγκαία για την 
αξιολόγηση και ένταξη των Πράξεων / Δράσεων τομέα 
ΤΠΕ σε ΕΠ του ΕΣΠΑ 2014-2020, τις οποίες η Μονάδα Β 
θα αναλάβει με την ιδιότητα του Δικαιούχου. 

3. Συνδράμει τις Υπηρεσίες και τους εποπτευόμενους 
φορείςτου ΥΠΨΗΠΤΕ, για τους οποίους θα προωθηθεί η 
υλοποίηση ΔράσεωντομέαΤΠΕ, στην προετοιμασία των 
στοιχείων, εντύπων και εγγράφων που πρέπει να υπο¬ 
βληθούν στις εκάστοτε αρμόδιες Διαχειριστικές Αρχές 
για την ένταξη των Δράσεων σε ΕΠ/ΕΣΠΑ 2014-2020 και 
άλλα συγχρηματοδοτούμενα προγράμματα/χρηματοδο- 
τικά εργαλεία ή πηγές χρηματοδότησης. 

Η Μονάδα Β αναλαμβάνει την υποστήριξη αυτή, μετά 
από σχετικό αιτιολογημένο αίτημα της Υπηρεσίας ή του 
εποπτευόμενου φορέα και έγκριση του Υπουργού Ψη¬ 
φιακής Πολιτικής και Ενημέρωσης. Παρακολουθεί την 
πορεία της ένταξης αυτών των Δράσεων και ενημερώνει 
σχετικά την εκάστοτε αρμόδια Υπηρεσία ή εποπτευό¬ 
μενο φορέα. 

4. Παρακολουθεί την πρόοδο των συγχρηματοδοτού- 
μενων Δράσεων που εναρμονίζονται με το Επιχειρησι¬ 
ακό Σχέδιο του τομέα Τεχνολογίες Πληροφορικής και 
Επικοινωνιών και συνεργάζεται με την εκάστοτε αρμόδια 
Διαχειριστική Αρχή, όπου απαιτείται, για την υιοθέτηση 
μέτρων αντιμετώπισης προβλημάτων ή/και υποστήριξης 
των δικαιούχων, καθώς και την προώθηση ενεργειών για 
την άρση τυχόν εμποδίων στην πρόοδο των Δράσεων. 

Η Μονάδα Β αξιοποιεί γραπτά αιτήματα/αναφορέςτης 
εκάστοτε αρμόδιας Διαχειριστικής Αρχής που συνοδεύο¬ 
νται από την απαραίτητη τεκμηρίωση, καθώς και αναφορές 

και στοιχεία των Ολοκληρωμένων Πληροφοριακών Συστη¬ 
μάτων (ΟΠΣ), που προβλέπονται στα αντίστοιχα συστήμα¬ 
τα διαχείρισης και ελέγχου των εκάστοτε προγραμμάτων. 

5. Δύναται να υλοποιεί η ίδια ως Δικαιούχος Δράσεις 
του τομέα ΤΠΕ του ΥΠΨΗΠΤΕ, συμπεριλαμβανομένων 
ενεργειώνΤεχνικής Υποστήριξης αυτών, στο πλαίσιο των 
ΕΠ/ΕΣΠΑ 2014-2020 αλλά και στο πλαίσιο άλλων χρημα¬ 
τοδοτικών πηγών. Στις περιπτώσεις δράσεων που συγ- 
χρηματοδοτούνται στο πλαίσιο των ΕΠ/ΕΣΠΑ 2014-2020, 
εφαρμόζει τις προβλεπόμενες από το ν. 4314/2014 και 
το Σύστημα Διαχείρισης και Ελέγχου [ΣΔΕ] υποχρεώσεις. 

6. Σε περιπτώσεις αδύναμων Δικαιούχων του ΥΠΨΗ- 
ΠΤΕ, αρμοδίων για Δράσεις τομέα ΤΠΕ στο πλαίσιο του 
ΕΣΠΑ 2014-2020, η Μονάδα Β' δύναται να τους υποκαθι- 
στά στο ρόλο τους. Στις περιπτώσεις αυτές, είναι δυνατόν 
να ανατίθεται στη Μονάδα Β, μετά από σχετικό αιτιο¬ 
λογημένο αίτημα της Υπηρεσίας ή του εποπτευόμενου 
φορέα και έγκριση του Υπουργού Ψηφιακής Πολιτικής, 
Τηλεπικοινωνιών και Ενημέρωσης να εφαρμόζει τις σχε¬ 
τικές υποχρεώσεις του Δικαιούχου. 

7. Υποστηρίζει Υπηρεσίες και εποπτευόμενους φορείς 
του ΥΠΨΗΠΤΕ στην παρακολούθηση της υλοποίησης 
των Δράσεων τομέα ΤΠΕ που υλοποιούν ως Δικαιούχοι 
στο πλαίσιο των ΕΠ/ΕΣΠΑ 2014 - 2020 και των άλλων 
χρηματοδοτικών πηγών. Στο πλαίσιο αυτό δύναται να 
παρέχει υπηρεσίες «διοίκησης έργου». Η Μονάδα Β ανα¬ 
λαμβάνει την υποστήριξη αυτή, μετά από σχετικό αιτιο¬ 
λογημένο αίτημα της Υπηρεσίας ή του εποπτευόμενου 
φορέα και έγκριση του Υπουργού Ψηφιακής Πολιτικής 
Τηλεπικοινωνιών και Ενημέρωσης. 

8. Αναλαμβάνει την επαλήθευση της τήρησης των 
«Μακροχρόνιων Υποχρεώσεων» πράξεων του ΕΠ «Ψη¬ 
φιακή Σύγκλιση» της περιόδου 2007-2013, σύμφωνα με 
το άρθρο 57 του Καν. 1083/2006 και την υποστήριξη 
σε θέματα ελέγχων των πράξεων των ΕΠ «Κοινωνία της 
Πληροφορίας» και «Ψηφιακή Σύγκλιση». 

9. Συνεργάζεται με τις αρμόδιες Μονάδες για την κα¬ 
τάρτιση των Δηλώσεων/Εκθέσεων Ολοκλήρωσης Πρά¬ 
ξεων, παρέχοντας τα απαραίτητα οικονομικά στοιχεία. 

10. Συμμετέχει στη σύνταξη των οδηγών υλοποίησης 
και εφαρμογής φυσικού αντικειμένου και διαχείρισης 
οικονομικού αντικειμένου των υλοποιούμενων Πράξεων 
/Εργων 

11. Είναι υπεύθυνη για την οικονομική παρακολούθη¬ 
ση των πράξεων και συνεργάζεται για το σκοπό αυτό με 
τις αρμόδιες οικονομικές υπηρεσίες. 

III. Η Μονάδα Γ - Οργάνωσης και Διοικητικής Υποστή¬ 
ριξης είναι υπεύθυνη για τα ακόλουθα: 

1. Καταρτίζει και υποβάλλει για έγκριση στην εκάστοτε 
αρμόδια Διαχειριστική Αρχή ή και στην Εθνική Αρχή Συ¬ 
ντονισμού, πρόγραμμα ενεργειώνΤεχνικής Βοήθειας στο 
πλαίσιο του ΕΣΠΑ 2014- 2020, σύμφωνα με τις εκάστοτε 
ισχύουσες διατάξεις. Για το σκοπό αυτό συνεργάζεται με 
τις εκάστοτε αρμόδιες Διαχειριστικές Αρχές και τις άλλες 
Μονάδες της ΕΔΟΤΠΕ. 

2. Εκτελεί έργα Τεχνικής Βοήθειας ως δικαιούχος του 
ΕΣΠΑ 2014-2020 εφαρμόζοντας τις προβλεπόμενες από 
το ν. 4314/2014 και το Σύστημα Διαχείρισης και Ελέγχου 
[ΣΔΕ] υποχρεώσεις. 


3. Μεριμνά για τον προγραμματισμό, την ανάθεση και 
την εκτέλεση ενεργειώνΤεχνικής βοήθειας, χρηματοδο¬ 
τούμενων από αμιγώς εθνικούς πόρους του Προγράμ¬ 
ματος Δημοσίων Επενδύσεων [ΠΔΕ], καθώς και για τη 
διαχείριση των αντίστοιχων πόρων. Τηρεί τα στοιχεία 
φυσικού και οικονομικού αντικειμένου των ενεργειών 
αυτών. 

4. Εισηγείται τη σκοπιμότητα, προδιαγράφει και με¬ 
ριμνά για την εκπόνηση μελετών, ερευνών, εμπειρο- 
γνωμοσυνών, εγχειριδίων σχετικών με το αντικείμενο 
αρμοδιότητας της ΕΔΟΤΠΕ, λαμβάνοντας υπόψη και τις 
εισηγήσεις των άλλων Μονάδων της. 

5. Εξασφαλίζει στα αρμόδια στελέχη της τις σχετικές 
υποδομές για την πρόσβαση στο ΟΠΣ. Μεριμνά επίσης 
σε συνεργασία με τις άλλες Μονάδες για την ανάπτυξη 
εργαλείων και συστημάτων διοίκησης έργου και αναφο¬ 
ρών πληροφοριακών στοιχείων, στο πλαίσιο των αρμο¬ 
διοτήτων της ΕΔΟΤΠΕ. 

6. Μεριμνά για την ανάπτυξη, καλή λειτουργία και συ¬ 
ντήρηση των συστημάτων πληροφορικής και επικοινω¬ 
νιών της ΕΔΟΤΠΕ. 

7. Οργανώνει και λειτουργεί το γραφείο ΟΠΣ, το οποίο 
σε συνεργασία με την Ειδική Υπηρεσία ΟΠΣ, έχει την ευ¬ 
θύνη για την ορθή και απρόσκοπτη λειτουργία του ΟΠΣ 
στην ΕΥΔ και παρέχει υποστήριξη προς τους χρήστες και 
τους δικαιούχους για την ορθή χρήση και λειτουργία του. 
Σε συνεργασία με τις αρμόδιες Μονάδες της ΕΔΟΤΠΕ, 
μεριμνά για την έκδοση κωδικών πρόσβασης των δικαι¬ 
ούχων στο ΟΠΣ με τα αντίστοιχα δικαιώματα. 

8. Μεριμνά για την οργάνωση και καλή λειτουργία της 
ΕΔΟΤΠΕ και παρέχει οριζόντια υποστήριξη σε όλες τις 
Μονάδες της για τα διοικητικά, οικονομικά καθώς και για 
τα θέματα οργάνωσης της ΕΔΟΤΠΕ και των μετακινήσε¬ 
ων των στελεχών της. 

9. Χειρίζεται τα θέματα προσωπικού της ΕΔΟΤΠΕ και 
τηρεί τους σχετικούς φακέλους. Οργανώνει την εκπαί¬ 
δευση του προσωπικού, κατόπιν διαπίστωσης αναγκών 
και σχετικών αιτημάτων των Μονάδων, σε θέματα που 
άπτονται των αρμοδιοτήτων της ΕΔΟΤΠΕ. 

10. Διαχειρίζεται τα θέματα και τις διαδικασίες που 
αφορούν στην υλικοτεχνική υποδομή της υπηρεσίας, 
κατόπιν διαπίστωσης αναγκών και σχετικών αιτημάτων 
των Μονάδων και ειδικότερα εισηγείται για τη σκοπι¬ 
μότητα των προμηθειών, καθώς και την προμήθεια, την 
εγκατάσταση και τη συντήρηση του κάθε είδους υλικού, 
εξοπλισμού και εγκαταστάσεων της ΕΔΟΤΠΕ. 

11. Τηρεί το πρωτόκολλο και το αρχείο της ΕΔΟΤΠΕ, 
έχει την ευθύνη της διεκπεραίωσης της αλληλογραφίας 
και της διακίνησης των εγγράφων και την εν γένει γραμ¬ 
ματειακή υποστήριξη των Μονάδων και του προσωπι¬ 
κού της. Επικυρώνει αντίγραφα, έγγραφα και βεβαιώνει 
το γνήσιο της υπογραφής, σύμφωνα με το άρθρο 1 του 
ν. 4250/2014 (Α'74). 

12. Οργανώνει και τηρεί βιβλιοθήκη εργαλείων, με¬ 
λετών, στοιχείων και απαραίτητων βοηθημάτων, για τις 
ανάγκες της ΕΔΟΤΠΕ. 

13. Παρέχει Νομική Υποστήριξη σε όλα τα θέματα που 
αφορούν στην Υπηρεσία, στο Σχεδίασμά των Δράσεων, 
τις διαδικασίες που εκτελεί ως δικαιούχος και ως ΕΦ. 

14. Είναι υπεύθυνη για τα θέματα Δημοσιότητας της 
ΕΔΟΤΠΕ και συνεργάζεται με τις αρμόδιες μονάδες για τη 
δημοσιότητα των πράξεων που έχει αναλάβει η ΕΔΟΤΠΕ 
ως δικαιούχος και ως ΕΦ. 

IV. Η Μονάδα Δ - Παρακολούθησης και Διαχείρισης 
Πράξεων ΕνισχύσεωνΤομέαΤΠΕ, είναι υπεύθυνη για τα 
ακόλουθα: 

1. Παρακολουθεί την πορεία υλοποίησης των συγχρη- 
ματοδοτούμενων πράξεων τις οποίες διαχειρίζεται ως 
ΕΦ. Μεριμνά για την υλοποίηση των ως άνω πράξεων 
με βάση την απόφαση ένταξης/χρηματοδότησης και 
τις αναληφθείσες νομικές δεσμεύσεις καθώς και για τη 
συμμόρφωσή τους με τους ισχύοντες κοινοτικούς και 
εθνικούς κανόνες καθ' όλη την περίοδο της υλοποίησης 
τους. Στο πλαίσιο αυτό: 

(α) Παρακολουθεί συστηματικά την πορεία υλοποίη¬ 
σης των πράξεων και την τήρηση των χρονικών προθε¬ 
σμιών που τίθενται για την ολοκλήρωση επί μέρους δρά- 
σεων/υποέργων των πράξεων, διοικητικά και επιτοπίως. 

(β) Εντοπίζει προβλήματα κατά τη διάρκεια υλοποίη¬ 
σης των πράξεων και λαμβάνει τα κατάλληλα μέτρα για 
την έγκαιρη επίλυσή τους. 

(γ) Θέτει σε καθεστώς επιτήρησης τους δικαιούχους 
που οι πράξεις τους αποκλίνουν από τους όρους της 
απόφασης ένταξης ή και του χρονικού προγραμματι¬ 
σμού της εκτέλεσής τους και καθορίζει διορθωτικά μέ¬ 
τρα και περίοδο συμμόρφωσης. Εισηγείται σύμφωνα με 
τα οριζόμενα στην απόφαση εκχώρησηςτην ανάκληση 
των αποφάσεων χρηματοδότησης των πράξεων, για τις 
οποίες οι δικαιούχοι δεν υλοποίησαν τα διορθωτικά μέ¬ 
τρα εντός της περιόδου συμμόρφωσης. 

(δ) Εισηγείται, σύμφωνα με τα οριζόμενα στην από¬ 
φαση εκχώρησης, την ανάκληση πράξεων που η εκτέ¬ 
λεση των υποέργων τους που αφορούν ενέργειες προ¬ 
ετοιμασίας δεν ολοκληρώνονται εντός των χρονικών 
προθεσμιών που ορίζονται στην απόφαση ένταξης/ 
χρηματοδότησης. 

(ε) Εισηγείται, σύμφωνα με τα οριζόμενα στην από¬ 
φαση εκχώρησης, την έκδοση τροποποιήσεων της από¬ 
φασης ένταξης/χρηματοδότησης ή ανάκλησης αυτής. 

(στ) Διενεργεί ελέγχους νομιμότητας των διακηρύξε¬ 
ων, καθώς και των διαδικασιών ανάθεσης των δημοσίων 
συμβάσεων και των τροποποιήσεων αυτών, προκειμέ- 
νου να διασφαλιστεί η επιλεξιμότητα των δαπανών τους, 
σύμφωνα με τα οριζόμενα στην Υπουργική Απόφαση 
Συστήματος Διαχείρισης ή άλλης όμοιας απόφασης. 

(η) Εισηγείται, σύμφωνα με τα οριζόμενα στην απόφα¬ 
ση εκχώρησης, την έκδοση της απόφασης ολοκλήρωσης 
της πράξης. 

(θ) Τηρεί πλήρη φάκελο έργου κατά τα προβλεπόμενα 
στο σύστημα διαχείρισης και ελέγχου. 

(ι) Είναι υπεύθυνη για την οικονομική παρακολούθηση 
των πράξεων και συνεργάζεται για το σκοπό αυτό με τις 
αρμόδιες οικονομικές υπηρεσίες. 

2. Διενεργεί διοικητικές και επιτόπιες επαληθεύσεις, 
κατά τα προβλεπόμενα στο άρθρο 21 του ν. 4314/2014 
προκειμένου να επιβεβαιωθεί η παράδοση των συγχρη- 
ματοδοτούμενων προϊόντων και υπηρεσιών και η πραγ¬ 
ματική πραγματοποίηση των δαπανών που δηλώνουν οι 


δικαιούχοι, η τήρηση χωριστού λογιστικού συστήματος 
ή επαρκής λογιστική κωδικοποίηση, η τήρηση των κα¬ 
νόνων δημοσιότητας, καθώς και η συμμόρφωση των 
πράξεων προς τους εθνικούς και κοινοτικούς κανόνες. 

3. Στην περίπτωση που οι επιτόπιες επαληθεύσεις δι- 
ενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο, 
βάσει της οποίας επιλέγονται οι πράξεις ή οι συναλλαγές 
που επιλέγονται προς επαλήθευση, σύμφωνα με τα προ¬ 
βλεπόμενα στο σύστημα διαχείρισης και ελέγχου. 

4. Προβαίνει στη διενέργεια έκτακτης επιτόπιας επαλή¬ 
θευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου, ενημερώνει 
την Αρχή Πιστοποίησης και όπου απαιτείται ζητά την 
αναστολή χρηματοδότησης της πράξης από την αρμό¬ 
δια υπηρεσία. 

5. Τηρεί αρχεία στο ΟΠΣ για τις διοικητικές και επι¬ 
τόπιες επαληθεύσεις που πραγματοποιούνται και για 
την παρακολούθηση τυχόν ευρημάτων, σύμφωνα με τα 
πρότυπα και διαδικασίες του συστήματος διαχείρισης 
και ελέγχου. 

6. Συμμετέχει στη σύνταξη των οδηγών εφαρμογής δρά¬ 
σεων του τομέα ευθύνης της από κοινού με τη Μονάδα Α. 

7. Εισηγείται προς έγκριση σύμφωνα με τα οριζόμενα 
στην απόφαση εκχώρησηςτις αναγκαίες τροποποιήσεις 
/επικαιροποιήσεις των Οδηγών Εφαρμογής των δράσε¬ 
ων αρμοδιότητάς της. 

8. Στην περίπτωση διαπίστωσης παράβασης εθνικού ή 
κοινοτικού δικαίου λαμβάνοντας υπόψη το είδος και τη 
φύση της παράβασης και τις δημοσιονομικές επιπτώσεις, 
δύναται να προβεί σε ακύρωση μέρους ή του συνόλου 
της χρηματοδότησης της πράξης από το ΕΠ, καταχω¬ 
ρώντας τις αντίστοιχες λογιστικές εγγραφές στο ΟΠΣ. 
Τα στοιχεία διαβιβάζονται στις αρμόδιες εθνικές αρχές 
ή στα αρμόδια πειθαρχικά όργανα ή στις εισαγγελικές 
αρχές, κατά περίπτωση με το σύστημα διαχείρισης και 
ελέγχου. 

9. Εισηγείται σύμφωνα με τα οριζόμενα στην απόφα¬ 
ση εκχώρησηςτην έκδοση απόφασης δημοσιονομικής 
διόρθωσης ή/και ανάκτησης αχρεωστήτως καταβληθέ- 
ντων ποσών, στις περιπτώσεις που διαπιστωθεί βάσει 
των επαληθεύσεων που διενεργεί αχρεωστήτως κατα- 
βληθείσα δαπάνη και παρακολουθεί την ανάκτηση των 
σχετικών ποσών. 

10. Συνεργάζεται με τους αρμόδιους φορείς χρημα¬ 
τοδότησης για τα έργα ευθύνης της και εισηγείται τις 
αναγκαίες ετήσιες πιστώσεις και τις κατανομές χρημα¬ 
τοδότησης σύμφωνα με τα οριζόμενα στην απόφαση 
εκχώρησης, προκειμένου να υποβληθεί το συνολικό 
αίτημα στο ΠΔΕ. 

11. Εξασφαλίζει ότι ο δικαιούχος λαμβάνει πλήρως το 
συνολικό ποσό της οφειλόμενης επιλέξιμης δαπάνης, το 
αργότερο 90 ημέρες μετά την ημερομηνία υποβολής της 
αίτησης πληρωμής από το δικαιούχο, χωρίς την αφαί¬ 
ρεση ή την παρακράτηση κανενός ποσού και χωρίς την 
είσπραξη καμίας ειδικής επιβάρυνσης ή άλλου τέλους 
ισοδύναμου αποτελέσματος που θα επέφερε μείωση 
των ποσών της επιλέξιμης χρηματοδότησης για τους 
δικαιούχους. 

12. Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους που απαιτούνται για 
τη διασφάλιση επαρκούς διαδρομής ελέγχου, κατά τα 
οριζόμενα στο άρθρο 125, παρ. 4 του Καν.1303/2013 και 
σύμφωνα με τους κανόνες του συστή ματος διαχείρισης 
και ελέγχου. 

13. Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρη ματοδότη- 
ση δημόσιες υπηρεσίες. 

14. Διασφαλίζει τη συλλογή και έγκαιρη καταχώριση 
στο ΟΠΣ ή/και στο ΠΣΚΕ των απαραίτητων δεδομένων 
που αφορούν διαδικασίες αρμοδιότητάς της και έχει την 
ευθύνη για την ακρίβεια, την ποιότητα και πληρότητα 
των στοιχείων που καταχωρούνται. Εκδίδει όλα τα απα¬ 
ραίτητα έγγραφα και αποφάσεις που προβλέπονται από 
το σύστημα διαχείρισης και ελέγχου. 

15. Έχει την ευθύνη τήρησης αρχείων αντίστοιχων των 
θεμάτων αρμοδιοτήτων της. Τα αρχεία δύνανται να τη¬ 
ρούνται ηλεκτρονικά. 

16. Συνεργάζεται με τα αρμόδια εθνικά και κοινοτικά 
όργανα για θέματα αρμοδιότητάς της. 

17. Οι παραπάνω αρμοδιότητες ασκούνται αναλογικά 
και στην περίπτωση έργων/δράσεων που χρηματοδο¬ 
τούνται από αμιγώς εθνικούς πόρους. 

Άρθρο 4 

Ειδικές Αρμοδιότητες 

1. Επιπροσθέτως, των αρμοδιοτήτων που παρατίθε¬ 
νται ανωτέρω και η άσκησή τους αναλαμβάνεται από 
τις Μονάδες της Υπηρεσίας, η ΕΔΟΤΠΕ υποχρεούται και 
στην άσκηση ειδικών αρμοδιοτήτων ως εξής: 

(α) Έχει την ευθύνη διαχείρισης κινδύνων που δύ- 
νανται να προέλθουν από σημαντικές τροποποιήσεις 
των διαδικασιών του συστήματος διαχείρισης και ελέγ¬ 
χου, της οργάνωσης και στελέχωσης της ΕΔΟΤΠΕ, των 
αρμοδιοτήτων και της κατανομής τους στις Μονάδες 
της, καθώς και από παράγοντες που προκύπτουν από 
το εξωτερικό περιβάλλον, λαμβάνοντας υπόψη και τα 
αποτελέσματα από την αξιολόγηση κινδύνων απάτης. 

Στο πλαίσιο αυτό, συγκροτείται ομάδα, η οποία ειση- 
γείται στον Προϊστάμενο της ΕΔΟΤΠΕ διορθωτικά μέτρα 
για την αντιμετώπιση προβλημάτων που τυχόν παρου¬ 
σιάζονται κατά τη διαδικασία διαχείρισης κινδύνων και 
ενημερώνει σχετικά την Ειδική Υπηρεσία Θεσμικής Υπο¬ 
στήριξης, τόσο για τα προβλήματα που ανακύπτουν όσο 
και για τα διορθωτικά μέτρα που αναλαμβάνονται. 

(β) Έχει την ευθύνη για την αξιολόγηση των κινδύνων 
απάτης, σύμφωνα με τα οριζόμενα στο σύστημα δια¬ 
χείρισης και ελέγχου, στη διατύπωση προτάσεων τυχόν 
προληπτικών και διορθωτικών μέτρων και στην αναφο¬ 
ρά των, εγκεκριμένων από τον Προϊστάμενο της ΕΔΟΤΠΕ, 
αποτελεσμάτων στο δίκτυο συνεργασίας μεταξύ των 
υπηρεσιών που εμπλέκονται στη διαχείριση των διαρ¬ 
θρωτικών δράσεων και συντονίζει η Ειδική Υπηρεσία 
Θεσμικής Υποστήριξης. 

2. Ο Προϊστάμενος της ΕΔΟΤΠΕ αναλαμβάνει την ευ¬ 
θύνη για τη συγκρότηση ομάδας διαχείρισης κινδύνων 
και ομάδας αξιολόγησης κινδύνων απάτης. Οι εν λόγω 


ομάδες συγκροτούνται εντός της ΕΔΟΤΠΕ από στελέχη 
των Μονάδων της. 

3. Η ΕΔΟΤΠΕ αναλαμβάνει τυχόν ενέργειες που προκύ¬ 
πτουν ως απόρροια της άσκησης των αρμοδιοτήτων της 
κατά την Προγραμματική Περίοδο 2007-2013. 

Άρθρο 5 

Στελέχωση της ΕΔΟΤΠΕ 

1. Η στελέχωση της ΕΔΟΤΠΕ γίνεται σύμφωνα με τα 
άρθρα του Κεφαλαίου Ο του ν. 4314/2014 όπως ισχύει. 

2. Το προσωπικό της ΕΔΟΤΠΕ ανέρχεται σε σαράντα 
εννέα [49] άτομα, τα οποία κατά κατηγορία είναι: 

α. Κατηγορία Πανεπιστημιακής Εκπαίδευσης [ΠΕ], 37 
άτομα, 

β. Κατηγορία Τεχνολογικής Εκπαίδευσης [ΤΕ], 5 άτομα, 

γ. Κατηγορία Δευτεροβάθμιας Εκπαίδευσης [ΔΕ], 7 
άτομα. 

3. Για τον ορισμό του Προϊσταμένου της ΕΔΟΤΠΕ και 
των Προϊσταμένων των Μονάδων της εφαρμόζονται οι 
διατάξεις του άρθρου 39 του ν. 4314/2014, όπως ισχύει. 

4. Απόντος ή κωλυομένου του Προϊσταμένου της 
ΕΔΟΤΠΕ, αυτός αναπληρώνεται από τον Προϊστάμενο 
Μονάδας που έχει τον περισσότερο χρόνο άσκησης κα¬ 
θηκόντων προϊσταμένου Μονάδας. 

Άρθρο 6 

Προσόντα για τη στελέχωση της ΕΔΟΤΠΕ 

1. Για την πλήρωση των θέσεων Προϊσταμένων της 
Ειδικής Υπηρεσίας απαιτούνται: 

1.1. Για τη θέση του Προϊσταμένου της Ειδικής Υπη¬ 
ρεσίας: 

α. Πτυχίο ή δίπλωμα Α.Ε.Ι. (ΠΕ/ΤΕ) της ημεδαπής ή ισό¬ 
τιμου ιδρύματος της αλλοδαπής. 

β. Επαγγελματική εμπειρία για τους κατόχους πτυχίου 
ή διπλώματος της ημεδαπής ή ισότιμου ιδρύματος της 
αλλοδαπής 1 θετής, για τους κατόχους μεταπτυχιακού 
τίτλου της ημεδαπής ή αναγνωρισμένου όμοιου τίτλου 
της αλλοδαπής ετήσιας τουλάχιστον φοίτησης και για 
τους απόφοιτους της Εθνικής Σχολής Δημόσιας Διοίκη¬ 
σης δετής και για τους κατόχους διδακτορικού διπλώ¬ 
ματος της ημεδαπής ή ισότιμου της αλλοδαπής δετής. 

γ. Άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
διοίκησης για τουλάχιστον 1 έτος. 

1.2. Για τις θέσεις των Προϊσταμένων των Μονάδων: 

α. Πτυχίο ή δίπλωμα Α.Ε.Ι. (ΠΕ/ΤΕ) της ημεδαπής ή ισό¬ 
τιμου διπλώματος ιδρύματος της αλλοδαπής. 

β. Επαγγελματική εμπειρία για τους κατόχους πτυχίου 
ή διπλώματος της ημεδαπής ή ισότιμου ιδρύματος της 
αλλοδαπής δετής, για τους κατόχους μεταπτυχιακού τίτ¬ 
λου της ημεδαπής ή αναγνωρισμένου όμοιου τίτλου της 
αλλοδαπής ετήσιας τουλάχιστον φοίτησης και για τους 
απόφοιτους της Εθνικής Σχολής Δημόσιας Διοίκησης 
δετής και για τους κατόχους διδακτορικού διπλώματος 
της ημεδαπής ή ισότιμου της αλλοδαπής 5ετής. 

1.3. Για την επιλογή του Προϊσταμένου της Ειδικής 
Υπηρεσίας και των Προϊσταμένων των Μονάδων της 
εκτιμώντας ως ουσιαστικά προσόντα, η πολύ καλή γνώ¬ 
ση ή/και εμπειρία επί των διαδικασιών σχεδιασμού ή/ 

και διαχείρισης ή/και συντονισμού ή/και ελέγχου ή/και 
εφαρμογής κοινοτικών και αναπτυξιακών προγραμμά¬ 
των ή έργων, ή/και εκτέλεσης έργων του δημόσιου ή ιδι¬ 
ωτικού τομέα κατά προτίμηση στα θεματικά αντικείμενα 
του τομέα ευθύνης της Ειδικής Υπηρεσίας, η ικανότητα 
διοίκησης και οργάνωσης, η ικανότητα ανάληψης πρω¬ 
τοβουλιών και ευθυνών, η ικανότητα παρακίνησης του 
προσωπικού και εστίασης στο αποτέλεσμα, η ικανότητα 
για συνεργασία και συλλογική εργασία, η πολύ καλή γνώ¬ 
ση μίας εκ των τριών κοινοτικών γλωσσών ήτοι αγγλικά, 
γαλλικά ή γερμανικά, η ικανότητα χρήσης εφαρμογών 
αυτοματισμού γραφείου και υπηρεσιών διαδικτύου, η 
ικανότητα αντίληψης ηλεκτρονικών εφαρμογών παρα¬ 
κολούθησης διαδικασιών δημόσιου τομέα. 

2. Για το προσωπικό της κατηγορίας ΠΕ/ΤΕ της Ειδικής 
Υπηρεσίας απαιτούνται: 

2.1 α. Πτυχίο ή δίπλωμα Α.Ε.Ι. (ΠΕ/ΤΕ) της ημεδαπής ή 
ισότιμου ιδρύματος της αλλοδαπής. 

β. Επαγγελματική εμπειρία για τους κατόχους πτυχίου 
ή διπλώματος της ημεδαπής ή ισότιμου ιδρύματος της 
αλλοδαπής 3ετής, για τους κατόχους μεταπτυχιακού τίτ¬ 
λου της ημεδαπής ή αναγνωρισμένου όμοιου τίτλου της 
αλλοδαπής ετήσιας τουλάχιστον φοίτησης και για τους 
απόφοιτους της Εθνικής Σχολής Δημόσιας Διοίκησης 
2ετής και για τους κατόχους διδακτορικού διπλώματος 
της ημεδαπής ή ισότιμου της αλλοδαπής 1 ετής. 

2.2. Για την επιλογή του προσωπικού κατηγορίας ΠΕ/ 
ΤΕ της Ειδικής Υπηρεσίας εκτιμώντας ως ουσιαστικά 
προσόντα, η γνώση ή/και εμπειρία των διαδικασιών 
σχεδιασμού ή/και διαχείρισης ή/και συντονισμού ή/και 
ελέγχου ή/και εφαρμογής κοινοτικών και αναπτυξιακών 
προγραμμάτων ή έργων, ή/και εκτέλεσης έργων του δη¬ 
μόσιου ή ιδιωτικού τομέα κατά προτίμηση στα θεματικά 
αντικείμενα του τομέα ευθύνης της Ειδικής Υπηρεσίας, 
η ικανότητα οργάνωσης και εστίασης στο αποτέλεσμα, 
η ικανότητα επικοινωνίας και συνεργασίας, η ικανότητα 
ανάληψης πρωτοβουλιών και ευθυνών, η καλή γνώση 


μίας εκ των τριών κοινοτικών γλωσσών ήτοι αγγλικά, 
γαλλικά ή γερμανικά και η ικανότητα χρήσης εφαρμογών 
αυτοματισμού γραφείου και υπηρεσιών Ιπϊθγπθϊ. 

3. Για το προσωπικό της κατηγορίας ΔΕ της Ειδικής 
Υπηρεσίας απαιτούνται: 

3.1 Απολυτήριος τίτλος λυκείου ή ισότιμου και δετής 
επαγγελματική εμπειρία. 

3.2. Για την επιλογή του προσωπικού κατηγορίας ΔΕ 
εκτιμώντας ως ουσιαστικά προσόντα, η γνώση ή/και 
εμπειρία σε θέματα πληρωμών των δαπανών συγχρημα- 
τοδοτούμενων προγραμμάτων και διαχείρισης λογαρια¬ 
σμών, ή/και διαχείρισης προσωπικού ή/και σε διοικητικά 
καθήκοντα ή/και σε λογιστική ή/και σε διαχείριση κοινο¬ 
τικών προγραμμάτων, ή και σε διοικητική υποστήριξη, 
η ικανότητα επικοινωνίας και συνεργασίας, η ικανότητα 
οργάνωσης γραφείου, η ικανότητα χρήσης εφαρμογών 
αυτοματισμού γραφείου και υπηρεσιών Ιπϊθγπθϊ. 

Άρθρο 7 

Τελικές Διατάξεις 

Η παρούσα αντικαθιστά την υπ' αριθ. 67107/ΕΥΘΥ 
650/24.06.2016 (ΦΕΚ Β/1988) όπως ισχύει. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Απριλίου 2018 

Οι Υπουργοί 

